Z A P I S N I K
13. sjednice Vijeća Mjesnog odbora Dubrava - središte,
održane 4. srpnja 2022.
u prostoru objekta mjesne samouprave, Međugorska 55,
s početkom u 18:00 sati





NAZOČNI ČLANOVI VIJEĆA: Ivana Blažević, Raco Jaković, Antonija Majić, Svan Relac, Božidar Macan, Marija Orešić, Damir Nehyba


NENAZOČNI ČLANOVI VIJEĆA: Ivana Lulić, Lucija Matić

Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 12. sjednice Vijeća, održane 13. lipnja 2022., bez izmjena.



	Na prijedlog predsjednice Vijeće jednoglasno utvrđuje


D N E V N I    R E D:

1. Prijedlog prioriteta za Plan komunalnih aktivnosti Gradske četvrti Gornja Dubrava 2023. – donošenje zaključka
1. Promjena termina dežurstva u objektu mjesne samouprave Međugorska 55 – donošenje zaključka
1. Godišnji izvještaj o izvršenju Financijskog plana Mjesnog odbora Dubrava - središte za 2021. 
1. Pitanja, prijedlozi i obavijesti.






Ad 1. 	Prijedlog prioriteta za Plan komunalnih aktivnosti Gradske četvrti Gornja Dubrava u 2023. 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu prioriteta za Plan komunalnih aktivnosti Gradske četvrti Gornja Dubrava u 2023.


Vijeće Mjesnog odbora Dubrava - središte predlaže sljedeće prioritete za Plan komunalnih aktivnosti Gradske četvrti Gornja Dubrava u 2023 :

I. Uređenje zelene površine i šetnice na području koji spaja Međugorsku ulicu i šetnicu kod boćališta dr. Ante Starčevića te proširenje same šetnice i iscrtavanje biciklističke staze na istom pravcu te sharrow do Ulice Rudolfa Kolaka
II. Krajobrazno uređivanje Parka prosinačkih žrtava
III. Sadnja drvoreda uz plato u Ulici Hrvatskog proljeća 18-20 ( na lokaciji sa koje je uklonjen zeleni otok ) k.č. 6234/1 k.o. Dubrava
IV. Mobilno reciklažno dvorište na lokaciji k.č. 3875 k.o. Dubrava – ograđeno i pod nadzorom
V. Rekonstrukcija Ulice Hrvatskog proljeća te izgradnja biciklističke staze kako bi se spojila staza od Grižanske ulice do Ljubijske ulice



Ad 2. 	Promjena termina dežurstva u objektu mjesne samouprave Međugorska 55

U raspravi sudjeluju svi prisutni.
Vijeće jednoglasno donosi

Z A K LJ U Č A K
o promjeni termina dežurstva u prostoru mjesne samouprave

Članovi Vijeća dežurati će u prostoru mjesne samouprave, Međugorska 55, svakog prvog ponedjeljka u mjesecu od 18,00 do 19,00 sati.



Ad 3. Godišnji izvještaj o izvršenju Financijskog plana Mjesnog odbora Dubrava - središte za 2021.	

U raspravi sudjeluju svi prisutni.
Vijeće jednoglasno donosi

Godišnji izvještaj o izvršenju Financijskog plana Mjesnog odbora Dubrava - središte za 2021.
/Godišnji izvještaj nalazi se u privitku ovog zapisnika i njegov je sastavni dio/


Ad 4.	Pitanja, prijedlozi i obavijesti.

Nije bilo rasprave.


Dovršeno u 18,50 sati.
[bookmark: _GoBack]
KLASA: 024-08/22-003/1399
URBROJ: 251-13-11-5-22-2
U Zagrebu, 4. srpnja 2022.


Zapisnik sastavila:                                                                               Predsjednica 
Ivana Blažević,                                                                           Vijeća Mjesnog odbora
predsjednica Vijeća                                                                         Dubrava – središte

                                                                                                          Ivana Blažević



